Opgave 16. Staveskolen på Skoletube/YouTube

I denne opgave får alle makkerpakker tildelt et problemområde.

**A. I skal lave en filmproduktion om jeres problemområde. Det skal være en kort film, som I for eksempel optager på jeres mobiltelefoner eller på skolens tablets. Først skal I vide præcist, hvad jeres problemområde går ud på. I skal være eksperterne, der lærer de andre i klassen om det gennem jeres film.**

* Skriv først stikord til problemområdet, mens I læser i staveleksikon, på www.dsn.dk eller på www.sproget.dk.
* Så skal I beslutte jer for en genre at formidle i – vil I lave det som en nyhedsoplæsning, en anmeldelse, en kommentar eller noget helt fjerde?
* Lav et kort manuskript.
* Lav et storyboard (en tegneserie med jeres film).
* I er klar til optagelse …

**B. Når jeres små film er færdige, kan I dele dem på YouTube eller Skoletube, så alle andre også kan se dem.**

**C. Giv respons på hinandens film i klassen. Hvad var godt, og hvorfor var det godt? Hvad kunne have været bedre?**